Държавен вестник, бр. 43, 2005 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  43
(2) За наемането на жилище, както и при
настаняване в жилище—собственост на Репуб-
лика България, ръководителят на дипломати-
ческото или консулското представителство
назначава комисия, която преценява условия-
та, норматива за жилищна площ и обзавеждане
съгласно приложение № 3 и изготвя протокол с
предложение.
(3) Договорът за наемане на жилище се
сключва след утвърждаване от ръководителя
на представителството на протокола на коми-
сията и съгласието на изпращащата админист-
рация. Копие от всеки протокол и сключен
договор се изпраща в изпращащата админист-
рация. Не се допуска сключване на договори за
наем с включени комунално-битови разходи в
наемната цена. Ако по обективни причини това
е наложително и няма или не могат да бъдат
инсталирани измервателни уреди, служителят
заплаща разходите за комунално-битови услу-
ги по реда на ал. 9.
(4) В срок 6 месеца от настаняването в жи-
лище—собственост на Република България,
служителят внася за своя сметка гаранция в
размер 50 на сто от базисния размер на днев-
ните командировъчни пари за 30 календарни
дни, определен във валута за съответната дър-
жава, в полза на Министерството на външните
работи за обезпечаване на евентуални задъл-
жения, свързани с имота.
(5) Когато в договора за наем не е изрично
включена клаузата за депозит (гаранция), вна-
сяна от служителя (наемателя) в полза на нае-
модателя, служителят в срок 6 месеца от датата
на сключване на договора внася в дипломати-
ческото представителство/консулското предс-
тавителство сума в размер на месечния наем за
обезпечаване на евентуални задължения, свър-
зани с имота.
(6) Гаранцията по ал. 4 и 5 се възстановява
на служителя в 30-дневен срок след приключва-
не на командировката и приспадане на всички
комунално-битови разходи, такси и щети в слу-
чай на възникнали такива.
(7) При първоначално пристигане до наема-
нето на жилище или настаняването в жилище—
собственост на Република България, изпраща-
щата администрация поема разходите за вре-
менно настаняване на командирования служи-
тел и на членовете на семейството му в хотел в
рамките на норматива за едномесечен наем,
определен в приложение № 3.
(8) Изпращащата администрация заплаща
разходите за наем на жилище, инсталационни-
те такси за телефон, както и таксите за монти-
ране на необходимите измервателни уреди за
комунално-битови услуги.
(9) Сметките за ползваните телефонни и
комунално-битови услуги с включени всички
данъци и такси за тези услуги се заплащат от
командирования. Когато няма отделни измер-
вателни уреди, служителят, живеещ в сграда—
собственост на Република България, заплаща
всеки месец сума в касата на представителство-
то на базата на разпределителни протоколи,
изготвени от комисията по ал. 2.
(10) Преди приключване на командировка-
та служителят е длъжен да осигури заплаща-
нето на всички телефонни и комунално-бито-
ви разходи за времето на командировката,
чийто падеж ще настъпи след окончателното
му завръщане.
(11) Разходите за сметките по ал. 9 на лица-
та по чл. 8 и на управляващите дипломатичес-
ко представителство, акредитирани в приема-
щата държава с писма на министъра на външ-
ните работи, се поемат от изпращащата адми-
нистрация с изключение на разходите за теле-
фонни разговори.
(12) Жилището и обзавеждането (ако е ме-
белирано) се предават на командирования слу-
жител и се приемат от него с инвентарен опис
от комисията по ал. 2.
(13) Всички щети, свързани с ползването на
жилището и обзавеждането, възникнали вслед-
ствие на лошо стопанисване по вина на коман-
дирования или на членовете на семейството му,
се заплащат от него.
(14) При прекратяване на договора за наем
и напускане на наетото жилище служителят
изисква документ от наемодателя, че няма ни-
какви претенции, свързани с освободеното
жилище.
(15) При освобождаване на жилище—собст-
веност на Република България, на служителя се
издава документ от длъжностното лице, изпъл-
няващо финансово-отчетнически функции в
представителството, за наличието или за лип-
сата на задължения във връзка с ползваното от
него жилище.
(16) Разходите, свързани с ползването и по-
добренията в жилище—собственост на Репуб-
лика България, предоставено за безвъзмезд-
но ползване на командированите служители
при спазване на нормативните изисквания съг-
ласно приложение № 3, които са искани или
са извършвани от тях, са за сметка на служи-
телите, след като са съгласувани и разрешени
от ръководителя на представителството и не
водят до нанасяне на щети на жилището и об-
завеждането.
(17) Разходите за освежаване и боядисване
на жилищата—собственост на Република Бъл-
гария, при първоначалното настаняване на дъл-
госрочно командирован служител през мини-
мум 3-годишен период, както и разходите по
текущото поддържане са за сметка на изпраща-
щата администрация.”